Juffer	afrikaans	3 Kommentaar
Juffer	afrikaans	besoedeling, rommel	Lewer kommentaar
Besoedeling is ‘n nare deel van ons samelewing wat ons algar moet beveg. Luister gerus na die storie en liedjies en dink aan idees om jou omgewing op te pas.
Les idees: Graad 2, Graad 3, ‘n Leesstuk vir jong omgewingsbewaarders.
Vadersdag is op die 17de Junie. Loer gerus na hierdie idees indien jy nog nie iets beplan het nie. Knip die geskenkkaartjie of etiket uit om aan die geskenk te hang of daarop te plak.
Vir vorige inskrywings, loer gerus hier.
Geniet die ekstra rustyd!
Juffer	skool	medemens, medemenslikheid, random act of kindness	Lewer kommentaar
Medemenslikheidsdag of Random Act of Kindness Day vind op 17 Februarie plaas. Die gedagte is om medemenslikheid te betoon sonder om iets terug te verwag…Wat kan ‘n mens op skoolvlak doen – nie net eenmalig nie, maar meer gereeld?
Vee die klas uit sodat die werkers dit nie hoef te doen nie.
Stofsuig die klas se mat.
Vee die toonbanke af of was die skottelgoed in die personeelkamer.
Tel die stoele op die tafels om die skoonmakery te vergemaklik.
Gee meer komplimente.
Groet meer kinders en grootmense.
Hou ‘n deur vir iemand oop.
Bied ‘n sitplek aan.
Nooi iemand om saam te speel.
Knoop ‘n onverwagse geselsie met ‘n klasmaat aan.
Verras ‘n maat met ‘n ekstra broodjie.
Bring ‘n skoenborsel indien die klasmaats sukkel om skoene te poets.
Maak ‘n punt daarvan om herwinning by die skool aan te moedig. Maak byvoorbeeld sitplekmatjies of slaapmatte van plastiek en verras iemand of ‘n organisasie daarmee.
Het julle ou speelgoed om te deel?
Voor julle ou skryfbehoeftes weggooi, plaas dit dalk in ‘n “deelbakkie” sodat maats wat iets kort daaruit kan kies.
Help Mamma of Pappa in die huis. Wie weet hoe om ‘n bed reg te skud of skoon wasgoed op te vou?
Is daar iemand in die skool wat in nood is? Is daar iemand in die gemeenskap? Hoe kan julle help?